Πράσινη σαλάτα με πεπόνι, δυόσμο και φυστίκια Αιγίνης
Πλούσια, αρωματική και πρωτότυπη αυτή η πράσινη σαλάτα με πεπόνι, μυρωδικά και φυστίκια Αιγίνης ψημένα με μέλι, ζάχαρη και αλάτι! Το ιδανικό καλοκαιρινό γεύμα.
350 γρ. διάφορες πρασινάδες (μαρούλι, σαλάτα, λόλα κ.λπ.), σε μέτρια κομμάτια    , 1/4 μέτριο πεπόνι, καθαρισμένο και κομμένο σε κυβάκια, 1 κουτ. σούπας σουμάκ (σε μπαχαράδικα και σε μεγάλα σούπερ μάρκετ · εναλλακτικά, βάζουμε πάπρικα γλυκιά και λίγο ξύσμα λεμονιού, με διαφορετικό γευστικό αποτέλεσμα),  3 κουτ. σούπας φύλλα φρέσκου δυόσμου, χοντροκομμένα, 2 κουτ. σούπας σχοινόπρασο (σε γλαστράκια στο τμήμα μαναβικής σε σούπερ μάρκετ και σε καλά φυτώρια· εναλλακτικά, χρησιμοποιούμε 2 φρέσκα κρεμμυδάκια, πολύ ψιλοκομμένα, με διαφορετικό γευστικό αποτέλεσμα), αλάτι, φρεσκοτριμμένο πιπέρι, 1/4 μέτριο πεπόνι, καθαρισμένο   , 60 ml ελαιόλαδο, 2 κουτ. σούπας φρέσκο τζίντζερ, τριμμένο, ή 1 κουτ. γλυκού τζίντζερ σε σκόνη, 1 κουτ. σούπας μέλι , 2 κουτ. σούπας χυμός λεμονιού, 4 - 5 κουτ. σούπας ψίχα από φυστίκια Αιγίνης (κατά προτίμηση ανάλατα)  , 3 κουτ. σούπας μέλι , 1 κουτ. γλυκού αλάτι, 2 κουτ. σούπας ζάχαρη
Για να ετοιμάσουμε την πράσινη σαλάτα με πεπόνι, δυόσμο και «αλμυρόγλυκα» φυστίκια Αιγίνης, πρώτα προθερμαίνουμε τον φούρνο στους 180° C στις αντιστάσεις.Σε ένα μικρό μπολ ρίχνουμε τα φυστίκια, το μέλι, το αλάτι και τη ζάχαρη και ανακατεύουμε.Σε ένα ταψάκι με λαδόκολλα στρώνουμε τα φυστίκια σε μία στρώση και ψήνουμε για 5 λεπτά, μέχρι να ροδίσουν ελαφρώς.Βάζουμε στον πολυκόφτη που διαθέτουμε το πεπόνι με το λάδι, το τζίντζερ, το μέλι και το λεμόνι και χτυπάμε για 2-3 λεπτά, μέχρι να γίνουν μια λεία σάλτσα.Σε μια βαθιά σαλατιέρα βάζουμε τις πρασινάδες μαζί με το σχοινόπρασο ή το κρεμμυδάκι, αλατοπιπερώνουμε, προσθέτουμε τον δυόσμο και περιχύνουμε με τη σάλτσα πεπονιού.Ανακατεύουμε τη σαλάτα, πασπαλίζουμε με το σουμάκ και σκορπίζουμε από πάνω τα ψημένα φυστίκια.Γαρνίρουμε με τα φετάκια πεπονιού και σερβίρουμε.
Λαχανικά,Μαρούλι,Πεπόνι,Φυστίκια,Light,Νηστίσιμα,Χορτοφαγικά